
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1685 

18 Δεκεμβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Επιστροφή του φόρου εισοδήματος φυσικών προσώ¬ 
πων μέσω Τραπεζών και Πιστωτικών Ιδρυμάτων και 


ρύθμιση συναφών θεμάτων. 1 

Τροποποίηση απόφασης καθορισμού αριθμού ημε¬ 
ρών μετακίνησης εκτός έδρας των με οποιαδήποτε 
σχέση εργασίας υπαλλήλων που υπηρετούν στις 

Περιφέρειες. 2 

Αρμόδιο υπηρεσιακό Συμβούλιο για την κρίση των 

υπαλλήλωντου Λ.Ε.Μ.Μ.Θ. 3 

Καθορισμός αποζημίωσης του Προέδρου, μελών και 
γραμματείας της Επιτροπής Παρακολούθησηςτου 
Προγράμματος «ΠΟΛΙΤΕΙΑ» στην Περιφέρεια Ιό- 

νιων Νησιών. 4 

Μεταφορά κενών οργανικών θέσεων Ε.Τ.Ε.Π. και 
Ε.Ε.Δ.Ι.Π. σε τμήματα του Πανεπιστημίου Πατρών. 5 
Μεταβίβαση αρμοδιοτήτων στον Υποδιοικητή του 
ΟΓΑ. 6 


ΑΠΟΦΑΣΕΙ Σ 

Αριθ. 1106485/6220/0016 (1) 


Επιστροφή του φόρου εισοδήματος φυσικών προσώπων 

μέσω Τραπεζών και Πιστωτικών Ιδρυμάτων και ρύθμι¬ 
ση συναφών θεμάτων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 13 του Ν. 1947/91 (ΦΕΚ 
70/91 Τ.Α) «Απλούστευση φορολογικών διαδικασιών και 
άλλες ρυθμίσεις». 

2. Τις διατάξεις του Ν. 2362/1995 (ΦΕΚ 247/95 τ.Α') περί 
«Δημοσίου Λογιστικού» κ.λ.π. 

3. Τις διατάξεις του Ν.Δ. 356/74 (ΦΕΚ 90 τ.Α') περί«Κώ- 
δικος Εισπράξεων Δημοσίων Εσόδων». 

4. Τις διατάξεις του Π.Δ. 16/89 (ΦΕΚ 6 τ.Α') «Κανονισμός 
λειτουργίας Δημοσίων Οικονομικών Υπηρεσιών (Δ.Ο.Υ.) 
κ.λπ.». 

5. Την απόφασή μας 2032190/5082/0016/1991 (ΦΕΚ 
370 Β'). 


6. Την 1100383/1330/Α0006/31.10.2001 (ΦΕΚ 1485/01 
τ.Β') κοινή απόφαση του Πρωθυπουργού και του Υπουρ¬ 
γού Οικονομικών με την οποία ανατίθενται αρμοδιότητες 
στους Υφυπουργούς Οικονομικών. 

7. Την ανάγκη απλοποίησης, βελτίωσης και λογιστικής 
εμφάνισης των διαδικασιών επιστροφής φόρου εισοδή¬ 
ματος φυσικών προσώπων που προκύπτει από την εκκα¬ 
θάριση της οικείας αρχικής ή συμπληρωματικής φορο¬ 
λογικής δήλωσης, που πραγματοποιείται από την 
Γ.Γ.Π.Σ. 

7. Το γεγονός ότιη παρούσα απόφαση δεν προκαλεί δα¬ 
πάνη στον Κρατικό Προϋπολογισμό, αποφασίζουμε: 

Άρθρο 1 

1. Χρεωστικό υπόλοιπο, που οφείλεται, βάσει αρχικής 
εμπρόθεσμης ή εκπρόθεσμης δήλωσης φορολογίας ει¬ 
σοδήματος φυσικών προσώπων, συμψηφίζεται οίκοθεν 
με το τυχόν πιστωτικό ποσό που προκύπτει από την εκκα¬ 
θάριση της δήλωσης αυτής. 

2. Το ποσό του χρεωστικού υπολοίπου, κατά το τμήμα 
που καλύπτεται από το πιστωτικό υπόλοιπο και συμψη¬ 
φίζεται κατά την παρ. 1 του παρόντος άρθρου μειώνεται 
κατά το ποσοστό της έκπτωσης που χορηγείται, κατά 
την ολική εξόφληση του βεβαιωμένου φόρου εισοδήμα¬ 
τος. 

Άρθρο 2 

1. Τα τελικά πιστωτικά ποσά, που προκύπτουν από την 
εκκαθάριση αρχικών ή συμπληρωματικών δηλώσεων φό¬ 
ρου εισοδήματος φυσικών προσώπων, μετά το συμψηφι¬ 
σμό των χρεωστικών και πιστωτικών υπολοίπων της παρ. 
1 του άρθρου 1 της παρούσας απόφασης, επιστρέφονται 
στους δικαιούχους μέσω των Τ ραπεζών ή των Πιστωτικών 
Ιδρυμάτων, που έχουν ορισθεί με την απόφασή μας 
2030650/4837/0016/1991. 

2. Πιστωτικό υπόλοιπο, προερχόμενο από οποιαδήποτε 
αιτία, εφόσον δεν υπερβαίνει τα 3 ΕΥΡΩ δεν επιστρέφε- 
ται. 

3. Στην περίπτωση που το επιστρεφόμενο ποσό της 
προκαταβολής έχει πληρωθεί με έκπτωση ή προέρχεται 
από προκαταβολή, που έχει συμψηφισθεί μειώνεται ανά¬ 
λογα. 

Άρθρο 3 

Η Γ.Γ.Π.Σ. στις περιπτώσεις που από την εκκαθάριση 
των αρχικών ή συμπληρωματικών δηλώσεων φορολογίας 
εισοδήματος φυσικών προσώπων προκύπτει ποσό για 
επιστροφή, θα κατατάσσει τους δικαιούχους στις εξής 
κατηγορίες: 

Α'ΚΑΤΗΓΟΡΙΑ 

Περιλαμβάνονται οι δικαιούχοι που το επιστρεφόμενο 
ποσό προέρχεται αναγκαστικά και μόνο: 

α) Από φόρο εισοδήματος που παρακρατήθηκε στη πη¬ 
γή και είναι από 3 ΕΥΡΩ μέχρι του ποσού των 1.500 ΕΥ¬ 
ΡΩ. 

β) Από προκαταβολή φόρου εισοδήματος Φυσικών 
Προσώπων προηγούμενου οικονομικού έτους (βεβαιω¬ 
μένη ή συμψηφισμένη), η οποία να μην έχει μεταβληθεί, 
να γνωρίζει η Γ.Γ.Π.Σ. από το αρχείο της είσπραξης ότι 
έχει εξοφληθεί και ακόμη να είναι από 3 ΕΥΡΩ μέχρι του 
ποσού των 1.500 ΕΥΡΩ. 

γ) Από το άθροισμα των ποσών των περιπτώσεων α' και β' 
και να είναι από 3 ΕΥΡΩ μέχρι του ποσού των 1.500 ΕΥΡΩ. 

Τους δικαιούχους αυτούς αμέσως μετά την εκκαθάριση 
των οικείων φορολογικών δηλώσεων θα τους συμπερι¬ 
λαμβάνει σε μαγνητικές ταινίες τις οποίες θα παράγει 
σύμφωνα με το άρθρο 1 της απόφασης μας 2030650/ 
4837/0016/91. 

Η Γ.Γ.Π.Σ. με την ενημέρωση από τις Τράπεζες για την 
πίστωση των έντοκων λογαριασμών ή για τη μεταφορά 
των ποσών στους άτοκους μεταβατικούς λογαρια¬ 
σμούς με βάση τον Α.Φ.Μ. εκδίδει και αποστέλλει στους 
δικαιούχους, μαζί με το εκκαθαριστικό σημείωμα, εν¬ 
σωματωμένη ειδοποίηση επιστροφής φόρου εισοδήμα¬ 
τος. 

Η ειδοποίηση αυτή θα έχει τα στοιχεία: 

-Το ονοματεπώνυμο του δικαιούχου 

- Τη διεύθυνση της κατοικίας του 

- Το επιστρεφόμενο ποσό 

-Τον Α.Φ.Μ. 

- Τον αριθμό του λογαριασμού για όσους η επιστροφή 
θα γίνει μέσω έντοκου λογαριασμού. 

- Την ημερομηνία μετά από την οποία μπορούν να κά¬ 
νουν ανάληψη ή να εισπράξουν το επιστρεφόμενο ποσό 
και 

- Την Τράπεζα και το υποκατάστημα αυτής που μπο¬ 
ρούν να κάνουν την ανάληψη ή την είσπραξη. 

Β'ΚΑΤΗΓΟΡΙΑ 

Περιλαμβάνονται οι φορολογούμενοι που δικαιούνται 
επιστροφής και δεν υπάγονται στην Α' ΚΑΤΗΓΟΡΙΑ γιατί 
έχουν ανεξόφλητη την προκαταβολή που τους επιστρέ- 
φεται ή απαιτείται έλεγχος της προκαταβολής από τη 
Δ.Ο.Υ. ή το επιστρεφόμενο ποσό είναι άνω των 1500 ΕΥ¬ 
ΡΩ ή είναι οφειλέτες του δημοσίου. 

Οι δικαιούχοι αυτοί θα κατατάσσονται σε καταστάσεις 
ως εξής: 

α) Όταν οι δικαιούχοι επιστροφής έχουν υποβάλει την 
οικεία φορολογική δήλωση σε Δ.Ο.Υ. η οποία δεν έχει 
ενταχθεί στο ΤΑΧΙδ, θα συμπεριληφθούν σε κατάσταση 
επιστροφών για επεξεργασία και η επιστροφή θα πραγ¬ 
ματοποιηθεί μέσω των Τραπεζών μετά από σχετικό έλεγ¬ 
χο που διενεργούν οι Δ.Ο.Υ. 


β) Όταν οι δικαιούχοι επιστροφής έχουν υποβάλει την 
οικεία φορολογική δήλωση σε Δ.Ο.Υ. ΤΑΧΙδ και δεν είναι 
οφειλέτες του δημοσίου, θα συμπεριληφθούν σε κατά¬ 
σταση επιστροφών για επεξεργασία και η επιστροφή θα 
πραγματοποιηθεί μέσω των Τ ραπεζών μετά από σχετικό 
έλεγχο που διενεργούν οι Δ.Ο.Υ. 

γ) Όταν οι δικαιούχοι επιστροφής έχουν υποβάλει την 
οικεία φορολογική δήλωση σε Δ.Ο.Υ. ΤΑΧΙδ και είναι οφει¬ 
λέτες του δημοσίου θα συμπεριληφθούν σε συγκεντρωτι¬ 
κές πιστωτικές καταστάσεις οι οποίες θα αποστέλλονται 
από την Γ.Γ. Π.Σ. μαγνητικά στις αρμόδιες Δ.Ο.Υ. για έλεγ¬ 
χο, συμψηφισμό και επιστροφή του τυχόν εναπομείνα- 
ντος ποσού από τη Δ.Ο.Υ. 

Στους δικαιούχους αυτούς αμέσως μετά την εκκαθάρι¬ 
ση των οικείων φορολογικών δηλώσεων, θα στέλονται εκ¬ 
καθαριστικά σημειώματα χωρίς την ειδοποίηση επιστρο¬ 
φής Φόρου Εισοδήματος. 

Μετά την επεξεργασία της κατάστασης επιστροφών 
όσοι από τους φορολογούμενους των περιπτώσεων (α) 
και (β) δικαιούνται επιστροφής, θα συμπεριλαμβάνονται 
σε μαγνητικές ταινίες και παράλληλα θα ενημερώνονται 
με τις σχετικές ειδοποιήσεις επιστροφής Φόρου Εισοδή¬ 
ματος οι οποίες θα έχουν τα πιο πάνω στοιχεία. 

Για τους δικαιούχους της (γ) περίπτωσης οι Δ.Ο.Υ. θα ει¬ 
δοποιούν τους δικαιούχους για την επιστροφή μέσω Δ.Ο.Υ. 

Άρθρο 4 

1. Για τους δικαιούχους επιστροφής φόρου εισοδήματος 
της Α' ΚΑΤΗΓΟΡΙΑΣ του άρθρου 3 της παρούσας, η Γ.Γ.Π.Σ. 
εκδίδει για κάθε Δ.Ο.Υ. ονομαστική κατάσταση των δικαιού¬ 
χων, σε δύο αντίγραφα, στην οποία θα υπάρχουν τα απαραί¬ 
τητα στοιχεία των φορολογουμένων, το επιστρεφόμενο πο¬ 
σό, η ημερομηνία πίστωσης του έντοκου ή άτοκου λογαρια¬ 
σμού από τις Τράπεζες, καθώς επίσης η τράπεζα και το 
υποκατάστημα αυτής, όπου θαγίνειη ανάληψη ή η πληρωμή. 

Ύστερα από την υπογραφή της κατάστασης το πρωτό¬ 
τυπο αυτής θα στέλνεται στο Ελεγκτικό Συνέδριο μαζί με 
τα λογιστικά στοιχεία του μήνα. 

2. Για τους δικαιούχους επιστροφής φόρου εισοδήμα¬ 
τος της Β' ΚΑΤΗΓΟΡΙΑΣ του άρθρου 3 περιπτώσεις (α) και 
(β) της παρούσας απόφασης, θα ακολουθείται η παρακά¬ 
τω διαδικασία: 

α) Η Γ.Γ.Π.Σ. θα εκδίδει για κάθε Δ.Ο.Υ. κατάσταση επι¬ 
στροφών για επεξεργασία σε τρία αντίγραφα η οποία θα 
περιέχει όλα τα απαραίτητα στοιχεία για τον έλεγχο του 
επιστρεπτέου ποσού. 

β) Το αρμόδιο Τ μήμα ή Γ ραφείο Φορολογίας εισοδήμα¬ 
τος της Δ.Ο.Υ., όταν παραλάβει την κατάσταση, θα προ¬ 
βαίνει στον έλεγχο των επιστρεπτέων ποσών, με βάση τα 
αντίγραφα των φορολογικών δηλώσεων, τα αντίγραφα 
των εκκαθαριστικών σημειωμάτων και των λοιπών στοι¬ 
χείων που έχει στην διάθεση του και συγκεκριμένα: 

αα) Αν δεν διαπιστωθούν λάθη στα επιστρεπτέα ποσά, 
θα υπογράφεται και θα διαβιβάζεται στο αρμόδιο γρα¬ 
φείο επιστροφών. 

ββ) Αν διαπιστωθούν λάθη στην παρακράτηση, προκα¬ 
ταβολή ή στον ΟΓΑ, θα διαγράφεται όλη η εγγραφή με 
κόκκινη γραμμή, θα συντάσσεται χειρόγραφο ΑΦΕΚ επι¬ 
στροφής για το συνολικό ποσό της εγγραφής και στη συ¬ 
νέχεια θα γίνεται τροποποιητική δήλωση στη Δ.Ο.Υ., κατά 
περίπτωση οίκοθεν ή από το φορολογούμενο η οποία θα 
εκκαθαρίζεται τοπικά μέσω του συστήματος ΤΑΧΙδ και θα 
ολοκληρώνεται η διαδικασία στη Δ.Ο.Υ. 

γγ) Σε όλες τις διαγραφές θα υπογράφει ο αρμόδιος 
υπάλληλος. 

Ο Έλεγχος της κάθε κατάστασης επιστροφών για επε¬ 
ξεργασία πρέπει να τελειώνει το αργότερο μέσα σε δεκα¬ 
πέντε (15) ημέρες απάτην παραλαβή της απάτη Γ.Γ.Π.Σ. 
Το πρωτότυπο μαζί με ένα αντίγραφο θα διαβιβάζονται 
στο αρμόδιο γραφείο επιστροφών. 

γ) Το Γραφείο επιστροφών όταν παραλάβει την κατά¬ 
σταση επιστροφών για επεξεργασία, θα συμπληρώνει με 
βάσει τα χειρόγραφα ή μηχανογραφικά δελτία χρεών ή 
άλλων στοιχείων που έχει στη διάθεσή του τις απαιτούμε - 
νες για κάθε περίπτωση πληροφορίες: 

αα) Το ποσό της έκπτωσης που αντιστοιχεί στο επι- 
στρεφόμενο ποσό της προκαταβολής και μόνο όταν δεν 
έχει εκτυπωθεί από τον Η/Υ το σύμβολο 0 (μηδέν) που 
αποτελεί την ένδειξη ότι η Γ.Γ.Π.Σ. έχει μειώσει ανάλογα, 
κατά την εκκαθάριση, το επιστρεφόμενο ποσό. 

ββ) Το ποσό που συμψηφίζεται με ληξιπρόθεσμη οφει¬ 
λή προς το δημόσιο του δικαιούχου, υπολογιζομένωντων 
προσαυξήσεων εκπρόθεσμης καταβολής μέχρι 31 Δε¬ 
κεμβρίου κάθε έτους (ημερομηνία απόσβεσης των αμοι¬ 
βαίων απαιτήσεων) ή κατόπιν πρότασης συμψηφισμού. 
Στο ποσό αυτό συμπεριλαμβάνεται καιτο ποσό της απλή¬ 
ρωτης προκαταβολής. 

γγ) Το τελικό προς επιστροφή ποσό μέσω Τραπεζών ή 
Πιστωτικών Ιδρυμάτων. 

Το πρωτότυπο της κάθε κατάστασης θα στέλνεται στη 
Γ.Γ.Π.Σ. το αργότερο μέσα σε δέκα (10) ημέρες από την 
παραλαβή της από το αρμόδιο Τμήμα Φορολογίας Εισο¬ 
δήματος. 

δ) Στις περιπτώσεις που το επιστρεφόμενο ποσό αφορά 
σε προκαταβολή προηγούμενου οικονομικού έτους και 
έχει βεβαιωθεί σε άλλη Δ.Ο.Υ. θα γίνονται οι ακόλουθες 
ενέργειες: 

Θα επιβεβαιώνεται τηλεφωνικά η βεβαίωση του ποσού 
καθώς και αν έχει καταβληθεί με έκπτωση ή αν έχει ανεί¬ 
σπρακτο υπόλοιπο. Στη συνέχεια σύμφωνα με τις πληρο¬ 
φορίες αυτές θα συμπληρώνεται η κατάσταση επιστρο¬ 
φών για επεξεργασία και για το συμψηφισμό του υπολοί¬ 
που προς είσπραξη ποσού θα εκδίδεται γραμμάτιο 
είσπραξης διαχείρισης μετρητών με λογαριασμό «Γραμ- 
μάτια Συμψηφισμού». 

ε) Η Γ.Γ.Π.Σ. μετά την εκκαθάριση των καταστάσεων 
επιστροφών για επεξεργασία και αφού συμφωνήσει τις 
οικείες στήλες αυτής θα εκδίδει και θα στέλνει: 

αα) Στις Δ.Ο.Υ. που έχει εγκατασταθεί και λειτουργεί 
μηχανογραφικό σύστημα ΤΑΧΙ3, ονομαστική κατάσταση 
σε δύο (2) αντίγραφα των δικαιούχων μέσω Τραπεζών ή 
Πιστωτικών Ιδρυμάτων στην οποία θα υπάρχουν τα απα¬ 
ραίτητα στοιχεία των φορολογούμενων, το επιστρεφόμε- 
νο ποσό, η ημερομηνία πίστωσης των φορολογούμενων, 
το επιστρεφόμενο ποσό, η ημερομηνία πίστωσης του 
έντοκου ή άτοκου λογαριασμού από τις Τράπεζες, καθώς 
επίσης η τράπεζα και το υποκατάστημα αυτής, όπου θα 
γίνει η ανάληψη ή η πληρωμή. 

ββ) Στις Δ.Ο.Υ. που δεν έχει εγκατασταθεί και λειτουρ¬ 
γήσει το μηχανογραφικό σύστημα ΤΑΧΙ3, ένα συγκε¬ 
ντρωτικό ΑΦΕΚ συμψηφισμών σε τρία (3) αντίγραφα για 
τους τυχόν συμψηφισμούς που αναφέρονται στην κατά¬ 
σταση, το οποίο θα συνοδεύεται από ονομαστική κατά¬ 
σταση σε τρία (3) αντίγραφα, με συμπληρωμένες όλες τις 
στήλες που προβλέπονται σε αυτά. 


Ονομαστική κατάσταση των δικαιούχων μέσω Τραπε¬ 
ζών ή Πιστωτικών Ιδρυμάτων σε δύο (2) αντίγραφα, στην 
οποία θα υπάρχουν όλα τα απαραίτητα στοιχεία των φο- 
ρολογουμένων, το επιστρεφόμενο ποσό, η ημερομηνία 
πίστωσης του έντοκου ή άτοκου λογαριασμού από τις 
Τράπεζες, καθώς επίσης η Τράπεζα καιτο υποκατάστημα 
αυτής, όπου θα γίνεται η ανάληψη ή η πληρωμή. 

στ) Στις Δ.Ο.Υ. που δεν έχει εγκατασταθεί και λειτουρ¬ 
γήσει μηχανογραφικό σύστημα ΤΑΧΙ3, ο συμψηφισμός 
των σχετικών ποσών θα γίνεται με την παραλαβή από την 
Γ.Γ.Π.Σ. του συγκεντρωτικού ΑΦΕΚ συμψηφισμού με την 
έκδοση των σχετικών αποδεικτικών είσπραξης ή γραμμα¬ 
τίων κατά περίπτωση. 

ζ) Για τους δικαιούχους επιστροφής Φόρου Εισοδήμα¬ 
τος της Β'ΚΑΤΗΓΟΡΙΑΣ περίπτωση (γ) η Γ.Γ.Π.Σ. θα στέλ¬ 
νει μαγνητικά ΑΦΕΚ/Πιστωτική Κατάσταση με όλα τα απα¬ 
ραίτητα στοιχεία για τον έλεγχο του επιστρεφόμενου πο¬ 
σού. Το Γραφείο Επιστροφών εκτυπώνει την πιο πάνω 
πιστωτική κατάσταση και την παραδίδει στο αρμόδιο Τμή- 
μα Φορολογίας Εισοδήματος της Δ.Ο.Υ. για τον έλεγχο 
των επιστρεφόμενων ποσών με βάση τα στοιχεία που έχει 
στη διάθεσή του και συγκεκριμένα: 

αα) Αν δεν υπάρχουν λάθη στα επιστρεπτέα ποσά θα 
υπογράφονται και θα διαβιβάζονται στο αρμόδιο Γ ραφείο 
Επιστροφών. 

ββ) Αν διαπιστωθούν λάθη στην παρακράτηση, προκαταβο¬ 
λή ή στον ΟΓΑ, δεν θα μεταβάλλεται η εγγραφή, θα γίνεται 
τροποποιητική δήλωση στη Δ.Ο.Υ. (με σχετική παρατήρηση 
στην κατάσταση), κατά περίπτωση οίκοθεν ή από το φορολο¬ 
γούμενο η οποία θα εκκαθαρίζεται τοπικά μέσω του συστή¬ 
ματος ΤΑΧΙ3 και θα ολοκληρώνεται η διαδικασία στη Δ.Ο.Υ. 

γγ) Σε όλες τις περιπτώσεις θα υπογράφει ο αρμόδιος 
υπάλληλος. 

Η πιστωτική κατάσταση μετά τον έλεγχο, επιστρέφεται 
στο Γ ραφείο Επιστροφών το ταχύτερο δυνατό, το οποίο 
προβαίνει στις απαραίτητες διορθώσεις που πιθανόν πρέ¬ 
πει να γίνουν. 

Στη συνέχεια γίνεται η εκκαθάριση της πιστωτικής κα¬ 
τάστασης καιτο Γ ραφείο Επιστροφών προβαίνει στο συμ¬ 
ψηφισμό των επιστρεπτέων ποσών. 

Αν μετά τους πιο πάνω συμψηφισμούς απομένει ποσό 
για επιστροφή, αυτό επιστρέφεται στο φορολογούμενο 
αφού πρώτα ειδοποιηθεί από τη Δ.Ο.Υ. 

η) Λάθη που θα παρατηρηθούν μετά την ολοκλήρωση 
της διαδικασίας εκκαθάρισης των καταστάσεων επιστρο¬ 
φών για επεξεργασία ή πιστωτικών καταστάσεων, θα τα¬ 
κτοποιούνται ως εξής: 

αα) Αν το επιστρεφόμενο ποσό μειωθεί από λάθος της 
Δ.Ο.Υ. ή της Γ.Γ.Π.Σ. η επιστροφή της διαφοράς θα πραγ¬ 
ματοποιείται με ΑΦΕΚ και σύμφωνα με τις σχετικές διατά¬ 
ξεις του άρθρου 106του Π.Δ. 16/1989. 

ββ) Αν στην κατάσταση επιστροφών μέσω Τραπεζών 
περιλαμβάνονται μη δικαιούχοι επιστροφών, τότε θα ει¬ 
δοποιείται αμέσως η Δ/νση Είσπραξης Δημοσίων Εσόδων 
η οποία στη συνέχεια, θα ενημερώνειτις Τ ράπεζες να μην 
πληρώσουν το συγκεκριμένο φορολογούμενο. 

θ) Η Γ.Γ.Π.Σ. στο τέλος κάθε χρόνου θα εκδίδει για κά¬ 
θε Δ.Ο.Υ.: 

αα) Ονομαστική κατάσταση σε τρία (3) αντίγραφα, των 
δικαιούχων με τις μη πραγματοποιηθείσες επιστροφές. 
Το ένα αντίγραφο της κατάστασης θα στέλνεται στο Ελε¬ 
γκτικό Συνέδριο το άλλο στις Δ.Ο.Υ. καιτο τρίτο στη Δ/νση 
Είσπραξης Δημοσίων Εσόδων. 

ββ) Ονομαστική κατάσταση σε δύο (2) αντίγραφα, των 
δικαιούχων μετιςπραγματοποιηθείσες επιστροφές μέσω 
Τραπεζών ή Πιστωτικών Ιδρυμάτων, στην οποία θα συ- 
μπεριλαμβάνονται εκτός των άλλων στοιχείων και η Τρά- 
πεζα που πλήρωσε το δικαιούχο. Το ένα αντίγραφο της 
κατάστασης θα στέλνεται στο Ελεγκτικό Συνέδριο και το 
άλλο στις Δ.Ο.Υ. 

Άρθρο 5 

1. Ο δικαιούχος της επιστροφής την επόμενη από την 
ημερομηνία που αναγράφεται στην ειδοποίηση επιστρο¬ 
φής φόρου εισοδήματος έχει το δικαίωμα, είτε να προβεί 
σε ανάληψη του επιστρεπτέου ποσού όταν αυτό έχει πι- 
στωθεί σε έντοκο τραπεζικό λογαριασμό (Ταμιευτηρίου, 
όψεως ή τρεχούμενο), ή να εισπράξει το επιστρεφόμενο 
ποσό όταν αυτό έχει μεταφερθεί σε άτοκο μεταβατικό λο¬ 
γαριασμό με βάσητονΑ.Φ.Μ. 

2. Η ειδοποίηση επιστροφής φόρου εισοδήματος, θα 
προσκομίζεται υποχρεωτικά από το δικαιούχο ή από τον 
εξουσιοδοτημένο απ' αυτόν, στην τράπεζα που αναφέρε- 
ται σ' αυτή, μόνον όταν η επιστροφή πραγματοποιείται 
μέσω άτοκου μεταβατικού λογαριασμού. 

Ο εξουσιοδοτημένος για να εισπράξει το επιστρεφόμε- 
νο ποσό, πρέπει να επιδείξει στην Τράπεζα και την αστυ¬ 
νομική ταυτότητα του δικαιούχου ή ένα από τα στοιχεία 
του άρθρου 6 του Ν. 1599/86 ή φωτοαντίγραφο αυτών, 
θεωρημένο από οποιαδήποτε δημόσια ή δημοτική αρχή. 

Τα πιο πάνω ισχύουν και για τους κατοίκους εξωτερι¬ 
κού, εκτός αν ο κομιστής επιδείξει σχετικό πληρεξούσιο. 

Στην περίπτωση που η σχετική ειδοποίηση χάθηκε, κα¬ 
ταστράφηκε ή δεν παραλήφθηκε ο δικαιούχος για να ει- 
σπράξει το χρηματικό ποσό που δικαιούται, θα απευθύ¬ 
νεται στη αρμόδια Δ.Ο.Υ. για να εκδώσει νέα. Η Γ.Γ.Π.Σ. 
θα εφοδιάζει τις Δ.Ο.Υ. με λευκές ειδοποιήσεις επιστρο¬ 
φής φόρου εισοδήματος. 

3. Τα ποσά που έχουν μεταφερθεί, σε άτοκο μεταβατικό 
λογαριασμό και δεν έχουν πληρωθεί από τις Τράπεζες, 
μέχρι της 20ης Δεκεμβρίου του οικείου έτους θα επιστρέ- 
φονται στους δικαιούχους με την ακόλουθη διαδικασία 
τηρουμένωντων διατάξεων περί παραγραφής αξιώσεων 
κατά του Δημοσίου. 

Ο δικαιούχος που δεν εισέπραξε το ποσό που δικαιού¬ 
ται θα υποβάλει στην αρμόδια Δ.Ο.Υ. αίτηση για την επι¬ 
στροφή του σχετικού ποσού. 

Στη συνέχεια η Δ.Ο.Υ. θα ενεργεί ως εξής: 

α) Όταντο επιστρεφόμενο ποσό είναι μέχρι 1.500 ΕΥΡΩ 
το αρμόδιο Γραφείο επιστροφών θα συντάσσει το σχετι¬ 
κό ΑΦΕΚ για την πληρωμή του δικαιούχου και στη συνέ¬ 
χεια θα ενημερώνει την κατάσταση των απλήρωτων επι¬ 
στροφών. 

β) Όταν το επιστροφόμενο ποσό είναι από 1.500 ΕΥΡΩ 
και άνω τότε θα διαβιβάζει τη σχετική αίτηση του φορολο¬ 
γούμενου στην αρμόδια Δ/νση Είσπραξης Δημοσίων Εσό¬ 
δων του Υπουργείου Οικονομικών, η οποία στη συνέχεια 
μετά την ενημέρωση της Γ.Γ.Π.Σ. για την τακτοποίηση της 
επιστροφής, θα δίνει έγκριση στην αρμόδια Δ.Ο.Υ. να συ- 
ντάσσεται από το Γ ραφείο Επιστροφών, Ατομικό Φύλλο 
Έκπτωσης (ΑΦΕΚ) για την πληρωμή του δικαιούχου ενη¬ 
μερώνοντας την κατάσταση απλήρωτων επιστροφών. 

4. Σε περίπτωση που ο δικαιούχος ισχυρίζεται ότι δεν ει¬ 
σέπραξε το ποσό της επιστροφής του, η Δ. Ο. Υ. θα τον πα¬ 
ραπέμπει για την επίλυση του ισχυρισμού του, στην Τρά¬ 
πεζα που έχει ορισθεί για την πληρωμή. 


Άρθρο 6 

1. Επιτρέπουμε στην Γ.Γ.Π.Σ. να θέτει με σφραγίδα το 
ονοματεπώνυμο και την υπογραφή του Γενικού Γραμμα- 
τέα της Γ.Γ.Π.Σ., καθώς και την υπηρεσιακή σφραγίδα 
στις ειδοποιήσεις επιστροφής φόρου εισοδήματος. 

2. Εξουσιοδοτούνται οι Προϊστάμενοι των Δ.Ο.Υ. και σε 
απουσία αυτών, οι νόμιμοι αναπληρωτές τους, να υπο¬ 
γράφουν «Με εντολή Υπουργού» τις ειδοποιήσεις επι¬ 
στροφής φόρου εισοδήματος που εκδίδονται σύμφωνα 
με το άρθρο 5 της πιο πάνω απόφασης και να θέτουν κά¬ 
τω από την υπογραφή τους την ατομική τους σφραγίδα 
και την υπηρεσιακή σφραγίδα. 

Άρθρο 7 

Επιτρέπεται και μόνο για σοβαρούς λόγους, η διαγρα¬ 
φή δικαιούχων επιστροφής φόρου εισοδήματος από την 
κατάσταση επεξεργασίας. Η διαγραφή θα γίνεται με έγ¬ 
γραφη εντολή του Προϊσταμένου της Δ.Ο.Υ. προς το αρ¬ 
μόδιο Τμήμα Εισοδήματος. Η επιστροφή του σχετικού πο¬ 
σού στο δικαιούχο θα γίνεται με τη σύνταξη Ατομικού 
Φύλλου Έκπτωσης (Α.Φ.Ε.Κ.). 

Άρθρο 8 

Δεν απαιτείται για την είσπραξη της επιστροφής του 
φόρου εισοδήματος, μέσω των Τραπεζών ή Πιστωτικών 
Ιδρυμάτων, η προσκόμιση σ’ αυτά, αποδεικτικού ενημε¬ 
ρότητας για χρέη προς το Δημόσιο. 

Άρθρο 9 

1. Στην περίπτωση που μετά την αποστολή στις Τρά¬ 
πεζες και τα Πιστωτικά Ιδρύματα του επιστρεπτέου πο¬ 
σού, που προέκυψε από την εκκαθάριση της δήλωσης 
φορολογίας εισοδήματος εμφανιστούν φορολογούμε¬ 
νοι που βρίσκονται σε διάσταση ή έχουν διαζευχθεί και 
ζητήσουν την επιστροφή του ποσού που προέρχεται 
από τα δικά τους δηλωθέντα εισοδήματα, θα γίνονται οι 
ενέργειες: 

α) Θα υποβάλλουν στην αρμόδια Δ.Ο.Υ. αίτηση για το 
διαχωρισμό και την επιστροφή του σχετικού ποσού. 

β) Η Δ.Ο.Υ. θα διαβιβάζει τη σχετική αίτηση μαζί με την 
ειδοποίηση επιστροφής φόρου εισοδήματος στην αρμό¬ 
δια Δ/νση Είσπραξης Δημοσίων του Υπουργείου Οικονο¬ 
μικών. 

γ) Η Δ/νση Είσπραξης Δημοσίων Εσόδων θα ενημερώ- 
νειτις Τράπεζες να μην πληρώσουν το επιστρεπτέο ποσό. 
Όταν γίνει η επαναφορά του ποσού στο Δημόσιο από τις 
Τράπεζες, θα δίνεται από τη Δ/νση Είσπραξης Δημοσίων 
Εσόδων, αφού γίνει ενημέρωση της Γ.Γ.Π.Σ. για την τα¬ 
κτοποίηση της επιστροφής, έγκριση στη Δ.Ο.Υ. να προ- 
έλθει στο διαχωρισμό του πιστωτικού ποσού και στη σύ¬ 
νταξη των σχετικών Α.Φ.Ε.Κ. από το Τμήμα Εισοδήματος, 
για την πληρωμή των δικαιούχων. 

δ) Αν τα χρήματα έχουν εισπραχθεί μέσω των Τραπε¬ 
ζών, το Δημόσιο δεν θα ικανοποιείτο αίτημα. 

2. Στην περίπτωση που οι δικαιούχοι επιστροφής φόρου 
εισοδήματος έχουν αποβιώσει και οι κληρονόμοιτους ζη¬ 
τήσουν την επιστροφή του ποσού που έχει κατατεθεί σε 
άτοκο μεταβατικό λογαριασμό με βάση τον Α.Φ.Μ. θα γί¬ 
νονται οι παρακάτω ενέργειες: 

α) Θα υποβάλλουν στη Δ.Ο.Υ. αίτηση για την επιστροφή 
του σχετικού ποσού. 

β) Η Δ.Ο.Υ. θα διαβιβάζει την αίτηση στην αρμόδια 
Δ/νση Είσπραξης Δημοσίων Εσόδων του Υπουργείου Οι¬ 
κονομικών. 

γ) Η Δ/νση Είσπραξης Δημοσίων Εσόδων, θα ενημερώ¬ 
νει τις Τράπεζες να μην πληρώσουν το επιστρεπτέο ποσό 
και να το επιστρέφουν στο Δημόσιο. Όταν γίνει η επι¬ 
στροφή του σχετικού ποσού στο Δημόσιο, θα δίνεται από 
τη Δ/νση Είσπραξης Δημοσίων Εσόδων και μετά την ενη¬ 
μέρωση της Γ.Γ.Π.Σ. για την τακτοποίηση της επιστρο¬ 
φής, έγκριση στην αρμόδια Δ.Ο.Υ. για τη σύνταξη 
Α.Φ.Ε.Κ. από το Γραφείο Επιστροφών και την πληρωμή 
των κληρονόμων, οι οποίοι υποχρεούνται να προσκομί¬ 
σουν τα απαραίτητα δικαιολογητικά. 

3. Στην περίπτωση που από λάθος της υπηρεσίας ή του 
φορολογούμενου μεταφερθούν στις Τράπεζες χρήματα 
σε πίστωση άλλου λογαριασμού από τον δηλωθέντα θα 
γίνονται οι παρακάτω ενέργειες: 

α) Θα υποβάλλουν οι ενδιαφερόμενοι αίτηση μαζί με την 
ειδοποίηση επιστροφής φόρου εισοδήματος στην αρμό¬ 
δια Δ.Ο.Υ. 

β) Η Δ.Ο.Υ. θα διαβιβάζει την αίτηση με την ειδοποίηση 
επιστροφής φόρου εισοδήματος στην αρμόδια Δ/νση Εί¬ 
σπραξης Δημοσίων Εσόδων του Υπουργείου Οικονομι¬ 
κών. 

γ) Η Δ/νση αυτή θα ενημερώνει την Γ.Γ.Π.Σ. η οποία στη 
συνέχεια θα ενημερώνει τις Τράπεζες ώστε να πραγμα¬ 
τοποιούνται οι σωστές πιστώσεις των λογαριασμών. Εφό¬ 
σον πραγματοποιηθεί η μεταβολή θα ενημερώνονται σχε¬ 
τικά οι δικαιούχοι. 

δ) Σε περίπτωση που έχει γίνει η ανάληψη του σχετικού 
ποσού, η Δ/νση Είσπραξης Δημοσίων Εσόδων θα καλεί 
τον πολίτη που έκανε την ανάληψη να επιστρέφει στο Δη¬ 
μόσιο το ποσό μέσα σε προθεσμία δέκα (10) ημερών από 
την παραλαβή του σχετικού εγγράφου. Σε περίπτωση άρ¬ 
νησής του θα προβαίνει σε καταλογισμό του ποσού στην 
αρμόδια Δ.Ο.Υ. της κατοικίας του. 

ε) Μετά την επιστροφή του σχετικού ποσού στο Δημό¬ 
σιο ή τον καταλογισμό αυτού θα δίνεται έγκριση από τη 
Δ/νση Είσπραξης Δημοσίων Εσόδων στην αρμόδια Δ.Ο.Υ. 
να συ ντάσσεται Α.Φ.Ε.Κ. από το Γ ραφείο Επιστροφών για 
την πληρωμή του ποσού στον πραγματικό δικαιούχο. 

4. Επίσης όταν είναι αδύνατος η πληρωμή του δικαιού¬ 
χου από τις Τράπεζες και τα Πιστωτικά Ιδρύματα γιατί τα 
στοιχεία του ονοματεπώνυμου ή πατρώνυμου είναι λαν¬ 
θασμένα θα γίνονται οι πιο κάτω ενέργειες: 

α) Θα υποβάλλουν στη Δ.Ο.Υ. αίτηση για την επιστροφή 
του ποσού. 

β) Η Δ.Ο.Υ. θα διαβιβάζει την αίτηση στην αρμόδια 
Δ/νση Είσπραξης Δημοσίων Εσόδων του Υπουργείου Οι¬ 
κονομικών. 

γ) Η Δ/νση Είσπραξης Δημοσίων Εσόδων, θα ενημε¬ 
ρώνει τις Τράπεζες να επιστρέφουν το σχετικό ποσό 
στο Δημόσιο. Μετά την πραγματοποίηση της επιστρο¬ 
φής του ποσού στο Δημόσιο και μετά την ενημέρωση 
της Γ.Γ.Π.Σ. γιατηντακτοποίηση της επιστροφής, θα δί¬ 
νεται έγκριση από την Δ/νση Είσπραξης Δημοσίων Εσό¬ 
δων να συντάσσεται Α.Φ.Ε.Κ. από το Τμήμα Εισοδήμα¬ 
τος με τα ακριβή στοιχεία του δικαιούχου για την πλη¬ 
ρωμή του. 


Άρθρο 10 

Ηεμφάνισητωνσυμψηφιζομένωνποσώντηςπαρ. 1 του 
άρθρου 1 της παρούσας στα έσοδα και συγχρόνως ως 
στοιχείων αφαιρετικών των εσόδων του κρατικού προϋ¬ 
πολογισμού θα γίνεται βάσει ετήσιας συγκεντρωτικής κα¬ 
τάστασης που θα εκδίδεται από τη Γ.Γ.Π.Σ. μετάτηντελι- 
κή επεξεργασία των φορολογικών δηλώσεων κάθε έτους 
και θα περιλαμβάνει: 

α) το οικονομικό έτος που αναφέρονται τα οφειλόμενα 
στο Δημόσιο ποσά που συμψηφίζονται 
β) τα αρχικά προς συμψηφισμό ποσά κατά κωδικό αριθ¬ 
μό εσόδου 

γ) το ποσό έκπτωσης κατά κωδικό αριθμό εσόδου 
δ) το καθαρό συμψηφιζόμενο ποσό κατά κωδικό αριθμό 
εσόδου. 

ε) τον τόπο και χρονολογία έκδοσης της κατάστασης και 
στ) την υπογραφή του Προϊσταμένου της αρμόδιας 
Δ/νσηςτης Γ.Γ.Π.Σ. ή του εξουσιοδοτημένου υπαλλήλου. 

Η ανωτέρω κατάσταση θα εκδίδεται σε τέσσερα (4) 
αντίγραφα και θα αποστέλλεται στη Δ.Ο.Υ. Κατοίκων 
Εξωτερικού. 

Η Δ.Ο.Υ. Κατοίκων Εξωτερικού θα προβαίνει στις κατω¬ 
τέρω ενέργειες: 

α) στη βεβαίωση των αρχικών προς συμψηφισμό οφει- 
λόμενων στο Δημόσιο ποσών 
β) στη διαγραφή του ποσού της έκπτωσης επί των πο¬ 
σών τούτων, σύμφωνα με τις διατάξεις του άρθρου 107 
του Π.Δ. 16/1989. 

γ) την ενημέρωση των εισπρακτέων βιβλίων της Δ.Ο.Υ. 
ως προς τη βεβαίωση, είσπραξη, διαγραφή και επιστροφή. 

δ) στην έκδοση γραμματίου συμψηφιστικής διαχείρι¬ 
σης με λογαριασμό 103580 ισόποσο με το μετά την έκ¬ 
πτωση ποσό (επιστροφή) και 
ε) στη χρέωση του λογαριασμού 103580 με το ποσό της 
ανωτέρω κατάστασης. 

Άρθρο 11 

1. Οι επιστροφές φόρου εισοδήματος που καταβάλλο¬ 
νται στους δικαιούχους, σύμφωνα με το άρθρο 13 του Ν. 
1947/91 εμφανίζονται από τις Δ.Ο.Υ. τακτοποίησης ως 
στοιχεία αφαιρετικά των εσόδων τους βάσει κατάστασης 
που θα συντάσσεται από τη Γ.Γ.Π.Σ. κατά μήνα και θα 
αποστέλλεται στις ανωτέρω Δ.Ο.Υ. 

Η κατάσταση θα περιλαμβάνει: 
α) το οικονομικό έτος 

β) το συνολικό ποσό, ανά κωδικό αριθμό εσόδου, που 
μεταφέρθηκε από το λογαριασμό 200/1 της Τράπεζας 
της Ελλάδος στις Τράπεζες και τα Πιστωτικά Ιδρύματα 
για λογαριασμό των δικαιούχων 
γ) τον τόπο και χρονολογία έκδοσης 
δ) την υπογραφή του Προϊσταμένου της αρμόδιας 
Δ/νσηςτης Γ.Γ.Π.Σ. ήτου εξουσιοδοτημένου υπαλλήλου. 

Ένα έντυπο της κατάστασης θα αποστέλλεται στη Δ24 - 
Τμήμα Γ. 

2. Στο τέλος του έτους η Γ.Γ.Π.Σ., μετά την παραλαβή 
των σχετικών μαγνητικών ταινιών για τους φορολογούμε¬ 
νους που δεν εισέπραξαν το ποσό επιστροφής τους, συ¬ 
ντάσσει κατάσταση ανά κωδικό αριθμό εσόδου η οποία 
θα περιέχει και το συνολικό ποσό των αντιλογισμών που 
έγιναν από τη Δ16 (Εισπρ. Δημοσ. Εσόδων) και αποστέλ¬ 
λει στο Γ ραφείο Συμψηφισμών (Δ24-Γ) του Γενικού Λογι¬ 
στηρίου του Κράτους. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το Γραφείο Συμψηφισμώντου Γενικού Λογιστηρίου του 
Κράτους εμφανίζει τα ποσά της ανωτέρω κατάστασης 
ανά κωδικό αριθμό εσόδου, στα έσοδα του Κρατικού 
Προϋπολογισμού. 

Άρθρο 12 

α) Από τη δημοσίευση της παρούσας απόφασης παύει 
να ισχύει η απόφασή μας 2032190/5082/0016/1991 (ΦΕΚ 
370 Β'). 

β) Η παρούσα απόφαση που ισχύει από 1.1.2002 να δη- 
μοσιευθεί στην Εφημερίδα της Κυβερνήσεως. 

Αθήνα, 27 Νοεμβρίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 2/71093/0022 (2) 

Τροποποίηση απόφασης καθορισμού αριθμού ημερών με¬ 
τακίνησης εκτός έδρας των με οποιαδήποτε σχέση ερ¬ 
γασίας υπαλλήλων που υπηρετούν στις Περιφέρειες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

β) Του άρθρου 29Ατου Ν. 1558/1985, «Κυβέρνηση και 
Κυβερνητικά Οργανα», που προστέθηκε με το άρθρο 27 
του Ν. 2081/1992 «Ρύθμιση του θεσμού των Επιμελητη¬ 
ρίων, τροποποίηση των διατάξεων του Ν. 1712/1987 για 
τον εξοπλισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλλες 
διατάξεις» και αντικαταστάθηκε με το άρθρο 1 του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις». 

γ) Του άρθρου 2 του Ν. 2685/1999 «Κάλυψη δαπανών 
μετακινούμενων υπαλλήλων εντός και εκτός επικράτειας 
και άλλες διατάξεις». 

δ) Του άρθρου 25 παράγ. 19 του Ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης». 

2. Την αριθ. 2/74192/0022/30.8.1999 απόφασή μας για 
τον καθορισμό αριθμού ημερών μετακίνησης εκτός 
έδρας των με οποιαδήποτε σχέση εργασίας υπαλλήλων 
που υπηρετούν στις περιφέρειες. 

3. Την ανάγκη αύξησης των ημερών μετακίνησης εκτός 
έδρας όλου του Διοικητικού Προσωπικού που υπηρετεί 
με οποιαδήποτε σχέση στις Περιφέρειες, από 60 ημέρες 
που ίσχυε με την προαναφερόμενη απόφαση σε 100 ημέ¬ 
ρες το έτος, επειδή το όριο που καθορίσθηκε με αυτή δεν 
επαρκεί, λόγω της αύξησης των αναγκών μετακίνησης, 
που προκάλεσε η μεταβίβαση επιπλέον αρμοδιοτήτων 
στις Περιφέρειες και στους εποπτευόμενους από αυτή 
Δήμους και Κοινότητες (π.χ. χορήγηση αδειών παραμο¬ 
νής σε αλλοδαπούς, έλεγχος οχημάτων του δημοσίου, 
των Ο.Τ.Α. των ΝΠΔΔ και ΝΠΙΔ και του ευρύτερου δημό¬ 
σιου τομέα, εφαρμογή διπλογραφικού - λογιστικού συ¬ 
στήματος στους Δήμους κ.λ.π.). 


4. Το γεγονός ότι η προκαλούμενη από την απόφασή 
μας αυτή δαπάνη θα αντιμετωπισθεί από τις πιστώσεις, 
που έχουν ήδη εγγράφει για το σκοπό αυτό στους προϋ¬ 
πολογισμούς των Περιφερειών, καθώς και από πιστώσεις 
του προγράμματος δημοσίων επενδύσεων κάθε Περιφέ¬ 
ρειας, δεδομένου ότι ο ανωτέρω επανακαθορισμός των 
ημερών μετακίνησης εκτός έδρας είναι εντός του επιτρε¬ 
πόμενου ορίου, σύμφωνα με τις σχετικές διατάξεις. 

6. Την αριθ. 2/80345/0004/8-11-1999 κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών, Ανάπτυξης, Γεωργίας, Εργασίας 
και Κοινωνικών Ασφαλίσεων, Υγείας Πρόνοιας, Δικαιοσύ¬ 
νης, Πολιτισμού, Μακεδονίας Θράκης, Αιγαίου, Μεταφο¬ 
ρών και Επικοινωνιών και Τύπου και Μέσων Μαζικής Ενη¬ 
μέρωσης, για μεταβίβαση εξουσίας υπογραφής σύμφωνα 
με το άρθρο 7 παρ. 1 του Ν. 1943/1991, αποφασίζουμε: 

Τροποποιούμε την αριθ. 2/74192/0022/30.8.1999 από¬ 
φασή μας σε ό,τι αφορά τον αριθμό ημερών μετακίνησης 
εκτός έδρας, του διοικητικού προσωπικού, που υπηρετεί 
με οποιαδήποτε σχέση στις Περιφέρειες και καθορίζουμε 
τον αριθμό αυτόν σε εκατό (100) ημέρες το έτος. 

Επίσης ορίζουμε για το προσωπικό αυτό, ότι επιτρέπε¬ 
ται ο συμψηφισμός των, κατά μήνα, ημερών για τις ανά¬ 
γκες μετακίνησης που δεν είναι δυνατόν να προβλεφθούν 
και να προγραμματισθούν, ενώ σε αντίθετη περίπτωση 
ισχύει ο ισομερής καταμερισμός των ημερών. 

Κατά τα λοιπά ισχύει η ανωτέρω κοινή απόφασή μας. 

Η απόφασή μας αυτή, να δημοσιευθεί στην Εφημερίδα 
της Κυβερνήσεως. 

Αθήνα, 7 Δεκεμβρίου 2001 
Οι Γ ενικοί Γ ραμματείς 

Δημ/κής Πολιτικής Εσωτερικών, Δημ. Διοίκησης 

Υπουργείου Οικονομικών και Αποκέντρωσης 

ΙΩΑΝΝΗΣ ΚΟΥΣΟΥΛΑΚΟΣ ΒΑΣ. ΒΑΛΑΣΟΠΟΥΛΟΣ 

-♦- 

Αριθ. ΥΠΠΟ/ΔΙΟΙΚ/Β/61206 

(3) 

Αρμόδιο υπηρεσιακό Συμβούλιο για την κρίση των 
υπαλλήλωντου Λ.Ε.Μ.Μ.Θ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Των άρθρων 158 παρ. 1 γ, 159 παρ. 3,160 παρ. 2,3 και 
4, 161 παρ. 2, 162, 163παρ. 1, 2, 3, 5-9του Ν. 2683/1999 
«Κύρωση Κώδικα Κατάστασης Δημοσίων Πολιτικών Διοι¬ 
κητικών Υπαλλήλων και Υπαλλήλων Ν. Π.Δ.Δ. και άλλες 
διατάξεις». 

β) Του άρθρου 15του Ν. 2839/2000 «Ρύθμιση θεμάτων 
του Υπουργείου Εσωτερικών, Δημόσιας Διοίκησης και 
Αποκέντρωσης και άλλες διατάξεις». 

γ) Των άρθρων 36 παρ. 1 και 43 του Π.Δ/τος 410/1988 
«Κωδικοποίηση σε ενιαίο κείμενο των διατάξεων της κεί¬ 
μενης νομοθεσίας, που αφορούντο προσωπικό με σχέση 
εργασίας ιδιωτικού δικαίου αφορούν το προσωπικό με 
σχέση εργασίας ιδιωτικού δικαίου του Δημοσίου, των Ορ¬ 
γανισμών Τοπικής Αυτοδιοίκησης και των λοιπών Νομι¬ 
κών Προσώπων Δημόσιου Δικαίου». 

δ) Του Ν.Δ/τος 406/1970 «Περί ιδρύσεως Λαογραφικού 
και Εθνολογικού Μουσείου Μακεδονίας». 

ε) Του Π.Δ/τος346/1993 «Μετονομασίατου Λαογραφικού 
και Εθνολογικού Μουσείου Μακεδονίας σε «Λαογραφικό 
και Εθνολογικό Μουσείο Μακεδονίας - Θράκης» και επέ¬ 
κταση της αρμοδιότητάς του και στη Θράκη». 

στ) Του άρθρου 19 παρ. 25 του Ν. 2947/2001 «Θέματα 
Ολυμπιακής Φιλοξενίας, Έργων Ολυμπιακής Υποδομής και 
άλλες διατάξεις» σύμφωνα με τις οποίες η εποπτεία επί του 
Λαογραφικού και Εθνολογικού Μουσείου Μακεδονίας - 
Θράκης υπήχθη από το Υπουργείο Μακεδονίας - Θράκης 
στο Υπουργείο Πολιτισμού. 

ζ) Του άρθρου 27του Ν.2081/1992 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών ορ¬ 
γανώσεων, των εμπόρων, βιοτεχνών και λοιπών επαγγε- 
λυατιών και άλλες διατάξεις». 

2. Την απόφαση του Υπουργού Πολιτισμού αριθμ. ΥΠΠΟ/ 
ΔΙΟΙΚ/Α1/17692/6.4.2000 με την οποία συγκροτήθηκε στο Τα¬ 
μείο Αρχαιολογικών Πόρων και Απαλλοτριώσεων Κοινό Υπη¬ 
ρεσιακό Συμβούλιο για την κρίση όλων των υπαλλήλων των 
ΝΠΔΔ που εποπτεύονται από το Υπουργείο Πολιτισμού και 
εδρεύουν στο Νομό Αττικής (ΦΕΚ532/Β711.4.2000). 

3. Το γεγονός ότι μετά τη μεταφορά της εποπτείας επί του 
Λαογραφικού και Εθνολογικού Μουσείου Μακεδονίας - 
Θράκης από το Υπουργείο Μακεδονίας - Θράκης στο 
Υπουργείο Πολιτισμού, πρέπει να υπάρχει, σύμφωνα με τις 
διατάξεις του άρθρου 159 παρ. 3 του Ν. 2683/1999, αρμό¬ 
διο Υπηρεσιακό Συμβούλιο για την κρίση των υπαλλήλων 
του που να έχει συγκροτηθεί με απόφαση του οργάνου που 
ασκεί την εποπτεία σ’ αυτό. 

4. Την απόφαση του Συμβουλίου της Επικράτειας αριθ. 
2833/1986 με την οποία έχει κριθεί ότι «Ο Υπουργός είναι 
αρμόδιος για την συγκρότηση Κοινού Υπηρεσιακού Συμ¬ 
βουλίου και όταν τα ΝΠΔΔ βρίσκονται εκτός του νομού Ατ¬ 
τικής με την προϋπόθεση ότι το Κοινό Υπηρεσιακό Συμβού¬ 
λιο είναι ένα και μοναδικό για όλα τα ΝΠΔΔ του Υπουργείου, 
ανεξάρτητα από το που εδρεύουν». 

5. Το γεγονός ότι υπάρχει ένα και μόνο Κοινό Υπηρεσιακό 
Συμβούλιο που συγκροτήθηκε στο Ταμείο Αρχαιολογικών 
Πόρων και Απαλλοτριώσεων και είναι αρμόδιο για την κρίση 
των υπαλλήλωντων ΝΠΔΔ που εποπτεύονται από το ΥΠΠΟ 
και εδρεύουν στο Νομό Αττικής και ότι εκτός του Νομού Ατ¬ 
τικής εδρεύει ως μόνο ΝΠΔΔ υπαγόμενο στην εποπτεία του 
ΥΠΠΟ το Λαογραφικό και Εθνολογικό Μουσείο - Θράκης. 

6. Το γεγονός ότι από τις ρυθμίσεις της απόφασης αυτής 
δεν προκαλείται δαπάνη, αποφασίζουμε: 

Συμπληρώνουμε την αριθμ. ΥΠΠΟ/ΔΙΟΙΚ/Α1/17692/ 
6.4.2000 (ΦΕΚ 532/Β711.4.2000) Υπουργική απόφαση με 
την οποία συγκροτήθηκε στο Ταμείο Αρχαιολογικών Πόρων 
και Απαλλοτριώσεων Κοινό Υπηρεσιακό Συμβούλιο κρίσε- 
ως υπαλλήλων Ν.Π.Δ.Δ. που εποπτεύονται από το Υπουρ¬ 
γείο Πολιτισμού και εδρεύουν στο νομό Αττικής, και ορί¬ 
ζουμε ότι το ανωτέρω Υπηρεσιακό Συμβούλιο θα είναι αρ¬ 
μόδιο, ως το μοναδικό Κοινό Υπηρεσιακό Συμβούλιο του 
ΥΠΠΟ, για την κρίση των υπαλλήλων και του Λαογραφικού 
και Εθνολογικού Μουσείου Μακεδονίας - Θράκης, το οποίο 
είναιτο μόνο ΝΠΔΔ εποπτείας του ΥΠ Π Ο που εδρεύει εκτός 
νομού Αττικής. 

2. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


Αριθμ. 15906 οικ. (4) 

Καθορισμός αποζημίωσης του Προέδρου, μελών και 
γραμματείας της Επιτροπής Παρακολούθησης του 
Προγράμματος «ΠΟΛΙΤΕΙΑ» στην Περιφέρεια Ιόνιων 
Νησιών. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις: 

α) Του άρθρουίδ παρ.18 του Ν. 2503/1997 (ΦΕΚ 
107/Α/30.5.1997) «Διοίκηση, οργάνωση, στελέχωση της 
Περιφέρειας, ρύθμιση θεμάτων νια την Τοπική Αυτοδιοί¬ 
κηση και άλλες διατάξεις». 

β) Του άρθρου 40 του Ν.849/1978 (ΦΕΚ 232/Α71978) 
όπως συμπληρώθηκε με το άρθρο 8του Ν. 2129/1983. 

γ) Του άρθρου 22 παρ. 3 του Ν. 2362/1995 (ΦΕΚ 
247/Α727.11.1995 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

δ) Του άρθρου 27 του Ν.2081/1992(ΦΕΚ 154/Α71992) 
με το οποίο προστέθηκε άρθρο29Α στο Ν.1558/ 
1985,όπως τελικά αντικαταστάθηκε με το άρθρο 1 του Ν. 
2469/1997 (ΦΕΚ 38/Α714.3.1997) «Περιορισμός και βελ¬ 
τίωση της Αποτελεσματικότητας των κρατικών δαπανών 
και άλλες διατάξεις». 

2. Τηνυπ’ αριθμ 13278/8.10.2001 «Συγκρότηση Επιτρο¬ 
πής Παρακολούθησης του Προγράμματος «ΠΟΛΙΤΕΙΑ», 
στην Περιφέρεια Ιονίων Νησιών (ΦΕΚ 1416/22.10.2001 
τεύχος Β'). 

3. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού ύψους 37.410.000(τριάντα επτά εκατομμυ¬ 
ρίων τετρακοσίων δέκα χιλιάδων) δραχμών για τα οικονο¬ 
μικά έτη 2001-2003, που θα καλυφθεί από τις πιστώσεις, 
που εγγράφονται κατ’ έτος στον Τακτικό Προϋπολογισμό 
της Περιφέρειας Ιονίων Νησιών στον ειδικό φορέα ΚΑΕ 
0511, αποκλειστικά για την υλοποίηση του προγράμμα¬ 
τος «ΠΟΛΙΤΕΙΑ», αποφασίζουμε: 

1. Καθορίζουμε κατ’ εφαρμογή των διατάξεων του άρ¬ 
θρου 18 παρ. 18 του Ν. 2503/97 και κατά παρέκκλιση των 
διατάξεωντου Ν. 2470/1997, αποζημίωση κατά μήνα για 
τον Πρόεδρο, τα μέλη και τη γραμματεία της Επιτροπής 
Παρακολούθησης του Επιχειρησιακού Προγράμματος 
«ΠΟΛΙΤΕΙΑ», στην Περιφέρεια Ιονίων Νησιών ως ακο¬ 
λούθως: 

Πρόεδρος: 150.000 δρχ. 

Μέλος: 120.000 δρχ. 

Μέλος γραμματείας: 90.000 δρχ. 

2. Η ανωτέρω αποζημίωση καταβάλλεται στους δι¬ 
καιούχους εις ολόκληρον, υπό την προϋπόθεση ότι με¬ 
τείχαν σε δύο (2) τουλάχιστον συνεδριάσεις το μήνα. 

Σε περίπτωση που μετείχαν σε λιγότερες από δύο συ¬ 
νεδριάσεις η αποζημίωση μειώνεται αναλογικά σε σχέση 
με το σύνολο των πραγματοποιούμενων μηνιαίων συνε¬ 
δριάσεων. 

3. Η ισχύς της παρούσας απόφασης αρχίζει από την 
έναρξη των συνεδριάσεωντης Επιτροπής Παρακολούθη¬ 
σης και λήγει με τη λήξη του Προγράμματος «ΠΟΛΙΤΕΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 30 Νοεμβρίου 2001 

Η Γ ενική Γ ραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 17381 (5) 

Μεταφορά κενών οργανικών θέσεων Ε.Τ.Ε.Π. και 
Ε.Ε.Δ.Ι.Π. σε τμήματα του Πανεπιστημίου Πατρών. 


Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 


Έχοντας υπόψη: 

1. Τις διατάξεις των άρθρων 13 παρ. 5α και 14 παρ. 5α 
του Ν. 2817/2000. 

2. Το αριθ. Α/156/27.6.2001 έγγραφο του Γενικού Γραμ¬ 
ματέα του ΥΠ.Ε.Π.Θ. Διον. Κλάδη « Κατανομή νέων θέσε¬ 
ων Ε.Τ.Ε.Π. και Ε.Ε.ΔΙ.Π στα ΑΕΙ». 

3. Το αριθ. Φ. 131.1 /Β2/2637/12.7.2001 εέγγραφο του 
ΥΠ.Ε.Π.Θ. 


4. Την αριθ. 627/12.6.2001 σύμφωνη γνώμη του Πρυτα- 
νικού Συμβουλίου περί μεταφοράς κενών οργανικών θέ¬ 
σεων, στα Τμήματα του Πανεπιστημίου. 

5. Τις προτάσεις των ενδιαφερομένων Τμημάτων του 
Πανεπιστήμιου Πατρών. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, μεταφέρουμε στα παρακάτω Τμήματα του 
Πανεπιστημίου Πατρών κενές οργανικές θέσεις Ε.Τ.Ε.Π. 
και Ε.Ε.ΔΙ.Π ως εξής: 


Α.Α. ΤΜΗΜΑ 

1. ΒΙΟΛΟΓΙΑΣ 

2. ΓΕΩΛΟΓΙΑΣ 

3. ΜΑΘΗΜΑΤΙΚΩΝ 

4. ΦΥΣΙΚΗΣ 

5. ΧΗΜΕΙΑΣ 

6. ΕΠΙΣΤΗΜΗΣ ΥΛΙΚΩΝ 

7. ΓΕΝΙΚΟ 

8. ΗΛΕΚΤΡ/ΓΩΝ ΜΗΧ. & 
ΤΕΧΝΟΛ. ΥΠΟΛΟΓΙΣΤΩΝ 

9. ΜΗΧΑΝΙΚΩΝ Η/Υ& 
ΠΛΗΡΟΦΟΡΙΚΗΣ 

10. ΜΗΧ/ΓΩΝ &ΑΕΡ/ΓΩΝ 
ΜΗΧΑΝΙΚΩΝ 

11. ΠΟΛΙΤΙΚΩΝ ΜΗΧΑΝΙΚΩΝ 

12. ΧΗΜΙΚΩΝ ΜΗΧΑΝΙΚΩΝ 

13. ΦΑΡΜΑΚΕΥΤΙΚΗΣ 

14. ΙΑΤΡΙΚΗΣ 

15. ΠΑΙΔΑΓΩΓΙΚΟ 
ΔΗΜΟΤΙΚΗΣ ΕΚΠ/ΣΗΣ 

16. ΠΑΙΔΑΓΩΓΙΚΟ ΝΗΠΙΑΓΩΓΩΝ 

17. ΘΕΑΤΡΙΚΩΝ ΣΠΟΥΔΩΝ 


Ε.Τ.Ε.Π Ε.Ε.ΔΙ.Π 
1 1 

2 1 

1 

1 1 

1 1 

1 
1 

1 

1 


1 

1 1 
2 
1 
3 


1 


1 

1 

1 


Α.Α. ΤΜΗΜΑ Ε.Τ.Ε.Π Ε.Ε.ΔΙ.Π 

18. ΦΙΛΟΛΟΓΙΑΣ 1 1 

19. ΦΙΛΟΣΟΦΙΑΣ - 1 

20. ΟΙΚΟΝΟΜΙΚΩΝ ΕΠΙΣΤΗΜΩΝ 1 

21. ΠΑΝΕΠΙΣΤΗΜΙΑΚΟ ΓΥΜΝΑΣΤΗΡΙΟ - 1 

22. ΔΙΟΙΚΗΣΗΣ ΕΠΙΧΕΙΡΗΣΕΩΝ - 1 

Η παρούσα απόφαση να δημοσιευθεί στην Εφημερίδα 
της Κυβερνήσεως 


Πάτρα, 16 Νοεμβρίου 2001 


Ο Πρύτανης 

ΝΙΚΟΛΑΟΣ Κ. ΖΟΥΜΠΟΣ 

-♦- 


Αριθ. 119523 


( 6 ) 


Μεταβίβαση αρμοδιοτήτων στον Υποδιοικητή του ΟΓΑ. 


Ο ΔΙΟΙΚΗΤΗΣ 

ΤΟΥ ΟΡΓΑΝΙΣΜΟΥ ΓΕΩΡΓΙΚΩΝ ΑΣΦΑΛΙΣΕΩΝ 
(Απόφαση Αριθ. 1127) 

Έχοντας υπόψη: 

1. Τις διατάξεις του άρθρου 15 του Ν. 4169/1961. 

2. Τις διατάξεις του άρθρου 16 του Κανονισμού «Διαρ- 
θρώσεως, Συνθέσεως και Αρμοδιοτήτων των Υπηρεσιών 
του ΟΓΑ». 

3. Τις διατάξεις του άρθρου 15του Ν. 1573/1985, με τις 
οποίες συστήθηκε θέση Υποδιοικητή στον ΟΓΑ. 

4. Την απόφαση μας με αριθμό 783/14.9.2001. 

5. Τις υπηρεσιακές ανάγκες, αποφασίζουμε: 

Συμπληρώνουμε την απόφαση με αριθμό 783/14.9.2001 

και ορίζουμε όπως ο Υποδιοικητής του ΟΓΑ Πάνος Σπη- 
λιόπουλος υπογράφει όλα τα έγγραφα με τις απόψεις του 
ΟΓΑ προς τα Διοικητικά Δικαστήρια της χώρας και προς 
το Νομικό Σύμβουλο του Κράτους στον ΟΓΑ. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού και του Προϋπολογι¬ 
σμού του ΟΓΑ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Δεκεμβρίου 2001 
Ο Διοικητής 

ΓΙΩΡΓΟΣ ΜΟΥΤΣΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




